open-index/open-wikipedia-markdown huggingface dataset:
Թոմաս Էլմս

**Թոմաս Էլմս** (, ), կանադացի դերասան և մոդել, որը հայտնի է «Ժամանակից դուրս» (2016), ««Կապույտ գիրք» նախագիծ» (2019) և «Հայրենիք։ Ֆորտ Սալեմ» (2020) հեռուստասերիալներում կատարած դերերով։ Առավել հայտնի է նեթֆլիքսի «Գաղտնի միաբանություն» հեռուստասերիալում կատարած Հեմիշ Դյուքի դերով։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:21-րդ դարի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի մոդելներ
Սուրբ Ստեփանոս եկեղեցի (Քաղաքիկ)

**Սուրբ Ստեփանոս եկեղեցի,** հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Քաղաքիկ գյուղի (Օրդուբադի շրջան) հյուսիսարևելյան թաղամասում։ Եկեղեցին դեռ կանգուն էր 2000-ականների սկզբին։

## Պատմություն
Ըստ շքամուտքի վերնամասի վերևում գտնվող խաչքարի հայերեն արձանագրության՝ եկեղեցին կամ հիմնադրվել կամ վերանորոգվել է 1441 թվականին, Աղա Շայնի կողմից։ Այն նաև վերանորոգվել է 17-19-րդ դարերում։ Եկեղեցին հիշատակվում է նաև Ագուլիսի Սուրբ Թովմա վանքի 17-րդ դարի հայերեն արձանագրության մեջ։

## Ճարտարապետական բնութագրեր
Սուրբ Ստեփանոսը երկու կողմերում ուներ միանավ, արևելյան աբսիդ, մուտքը՝ արևմտյան ճակատում, իսկ գավիթը՝ արևմուտքում։ Պատմաբան Արգամ Այվազյանը վանքի ներքին սվաղված պատերին արձանագրել է որմնանկարչության հետքեր, ինչպես նաև արևմտյան ճակատին հայերեն արձանագրություններ։

## Ոչնչացում
Եկեղեցին ուշ խորհրդային շրջանում (1980-ական թվականներ) և 2000-ականների սկզբին եղել է լավ պահպանված և մինչև վերջին ժամանակները կանգուն հուշարձան էր։ Այնուամենայնիվ, եկեղեցին հիմնահատակ ոչնչացվել է 2000 թվականից մինչև 2009 թվականի օգոստոսի 13-ը ընկած ժամանակահատվածում։ Այդ մասին փաստում է Caucasus Heritage Watch-ի արբանյակային հետաքննությունը։

## Տես նաև
* Ագուլիսի Սուրբ Թովմա վանք
* Քաղաքիկ

## Ծանոթագրություններ

Կատեգորիա:Օրդուբադի շրջանի վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:15-րդ դարի հայկական վանքեր և եկեղեցիներ
Սուրբ Ստեփանոս եկեղեցի (Ներքին Ագուլիս)

**Սուրբ Ստեփանոս** կամ **Սուրբ Երրորդություն եկեղեցի,** հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ներքին Ագուլիս գյուղի (Օրդուբադի շրջան) հյուսիսարևմտյան մասում, Սուրբ Նշան եկեղեցու հարևանությամբ։ Եկեղեցին դեռևս կանգուն էր 1980-ականներին և հիմնահատակ ավերվել է մինչև 2000 թվականը։

## Պատմություն
Ըստ եկեղեցում հայտնաբերված հայերեն արձանագրությունների՝ այն կառուցվել է 12-13-րդ դարում, վերանորոգվել է 17-րդ և 19-րդ դարերում։

## Ճարտարապետական բնութագրեր
Եկեղեցին գմբեթավոր բազիլիկ էր. հարթ տանիքի վրա դրված էր ութակողմ թմբուկով գմբեթը։ Հատակագիծը ներառում էր արտաքինից հնգակողմ աբսիդ, իսկ գավիթը արևմտյան մասում էր։ Ներքին պատերին կային հայերեն արձանագրություններ և որմնանկարների բեկորներ։

## Ոչնչացում
Սուրբ Ստեփանոս եկեղեցին դեռևս կանգուն հուշարձան էր ուշ խորհրդային շրջանում (1980-ական թվականներ)։ Եկեղեցին հարակից Սուրբ Նշան եկեղեցու հետ միասին հիմնահատակ ավերվել է մինչև 2000 թվականի փետրվարն ընկած ժամանակահատվածը։ Այդ մասին փաստում է Caucasus Heritage Watch-ի հետաքննությունը։

## Տես նաև
* Սուրբ Նշան եկեղեցի (Ներքին Ագուլիս)

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Ագուլիսի վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Սուրբ Շմավոն եկեղեցի (Վերին Ագուլիս)

**Սուրբ Շմավոն եկեղեցի,** հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Վերին Ագուլիս գյուղում, Ագուլիս գետի աջ ափին, նույն գյուղի Սուրբ Քրիստափոր եկեղեցուց 400-600 մ հարավ-արևմուտք։ Այն ամբողջությամբ ավերվել է 2000 թվականի փետրվարին։

## Պատմություն
Եկեղեցին կառուցվել է 12-ից 13-րդ դարերում։ Այն վերակառուցվել է 17-րդ դարում։ 1980-ականներին եկեղեցուց մնացել են միայն երկու սյուներ՝ աբսիդն ու հյուսիսային պատի մի հատված։

## Ճարտարապետական բնութագիր
Եկեղեցու հորինվածքը քառամույթ գմբեթակիր բազիլիկա էր՝ կառուցված սրբատաշ բազալտով և վարդագույն քարով։ Եկեղեցին մուտք ուներ արևմտյան, հուսիսային և հարավային ճակատներում, աբսիդը յոթանիստ էր, մույթերը՝ խաչաձև, ուներ մեկ զույգ երկհարկանի ավանդատներ։ Եկեղեցին ուներ 12 նիստերով քարաշեն գմբեթ։ Պատերի արևմտյան և հարավային ճակատներին ունեցել է հայերեն արձանագրություններ։ 17-րդ դարի որմնանկարների մի մասը մինչև եկեղեցու ավերվելը պահպանվել է գմբեթի, կամարների և որմերի այլ մասերում։

## Ոչնչացում
Ըստ Caucasus Heritage Watch-ի, եկեղեցու մնացորդներն ամբողջությամբ ավերվել են 1997-2000 թվականներն ընկած ժամանակահատվածում։

## Տես նաև
* Սուրբ Ստեփանոս եկեղեցի (Վերին Ագուլիս)
* Ագուլիսի Սուրբ Թովմա վանք
* Սուրբ Քրիստափոր եկեղեցի (Վերին Ագուլիս)

## Ծանոթագրություններ

Կատեգորիա:Ագուլիսի վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Սուրբ Ստեփանոս վանք (Հին Փորադաշտ)

**Սուրբ Ստեփանոս վանք**, հայկական ավերված վանք, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ջուլֆայի շրջանում, Հին Փորադաշտ լքված գյուղից մոտավորապես 1.6&nbsp;կմ հյուսիս-արևմուտք։

## Պատմություն
Վանքը կառուցվել է 1385 թվականին։ Ըստ արևելյան ճակատի դռան վերևում գտնվող *[[խաչքար]]ի* հայերեն արձանագրության՝ այն վերանորոգվել է 1560 թվականին։ Ըստ այդ մուտքի մոտ տեղադրված արձանագրության այն կրկին վերանորոգվել է 1683 թվականին։

## Ճարտարապետություն
Վանական համալիրը բաղկացած էր գլխավոր եկեղեցուց և 12-15 օժանդակ շինություններից, որոնք պարագծով պարսպապատված էին 6-8 մետր բարձրությամբ պարսպով։ Եկեղեցին թաղածածկ կառույց էր՝ մեկ գմբեթով և հնգանկյուն աբսիդով՝ երկու կողմերում ավանդատներով։ Եկեղեցու արևմտյան ճակատին և ներքին պատերին արվել են հայերեն արձանագրություններն։

## Ոչնչացում
Վանքը դեռ գոյություն ուներ 2001 թվականի հոկտեմբերի 7-ին, սակայն մինչև 2009 թվականի նոյեմբերի 11-ը վանքի հիմքը քանդվել էր, ինչը փաստագրված է Caucasus Heritage Watch-ի հետաքննությամբ։

## Ծանոթագրություններ

Կատեգորիա:14-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Ջուղայի շրջանի վանքեր և եկեղեցիներ
Կատեգորիա:Վանքեր այբբենական կարգով
Սուրբ Ստեփանոս վանք (Ցղնա)

**Սուրբ Ստեփանոս վանք,** հայկական ավերված վանք, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ցղնա գյուղի (Օրդուբադի շրջան) հարավում, նախկին Մցգուն գյուղի բարձրադիր վայրում, Ցղնայից մոտ 3&nbsp;կմ հարավ։

## Պատմություն
Վանքը կառուցվել է 12-13-րդ դարերում։ Համաձայն եկեղեցու հյուսիսային գավթի վերնամասի հայերեն արձանագրության՝ այն վերակառուցվել է 1895 թվականին։

## Ճարտարապետական բնութագրեր
Վանական համալիրի եկեղեցին ունեցել է փայտյա տանիք։ Եկեղեցին բաղկացած էր աբսիդից, երկու գավիթից և սրահից։ Եկեղեցու պատերին ամրացված են եղել 9-17-րդ դարերի մի շարք խաչքարեր։

## Ոչնչացում
Վանքը կանգուն և անձեռնմխելի է եղել 2000 թվականի փետրվարի 3-ի դրությամբ, սակայն այն ավերվել է 2000 թվականի փետրվարի 3-ից մինչև 2010 թվականի նոյեմբերի 24-ն ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։

## Տես նաև
Սուրբ Աստվածածին վանք (Ցղնա)

Սուրբ Սարգիս եկեղեցի (Ցղնա)

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Ջուղայի շրջանի վանքեր և եկեղեցիներ
Կատեգորիա:Վանքեր այբբենական կարգով
Սուրբ Սարգիս եկեղեցի (Ցղնա)

**Սուրբ Սարգիս եկեղեցի,** հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ցղնա գյուղում (Օրդուբադի շրջան), գյուղի հարավարևելյան մասում՝ *Կարմունջի Հրապարակի* (Կամուրջի հրապարակ) մոտ։

## Պատմություն
Եկեղեցին կառուցվել է 13-14-րդ դարերում, վերանորոգվել է 17-րդ դարում, ապա նաև 1890 թվականին՝ Ս.Սաղաթելյանի կողմից։

## Ճարտարապետական բնութագրեր
Եկեղեցին միանավ կառույց էր՝ կիսաշրջան աբսիդով և երկու մուտքերով՝ հյուսիսից և արևմուտքից։ Կառուցված էր սրբատաշ բազալտով, վարդագույն և կիսամշակ քարերով։ Եկեղեցին ներսից ուներ հայերեն արձանագրություններ՝ հյուսիսային, հարավային և արևմտյան պատերին։ Եկեղեցին ունեցել է մեկ զույգ ավանդատներ։ Եկեղեցին շրջակայքում ունեցել է եկեղեցապատկան շինություններ, որոնք ավերվել են։

## Ոչնչացում
Եկեղեցին դեռևս կանգուն և անձեռնմխելի էր 2000 թվականի փետրվարի 3-ի դրությամբ, սակայն ավերվել է 2000 թվականի փետրվարից մինչև 2009 թվականի օգոստոսի 13-ը ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։

## Տես նաև
Սուրբ Աստվածածին վանք (Ցղնա)

Սուրբ Ստեփանոս վանք (Ցղնա)

## Ծանոթագրություններ

Կատեգորիա:13-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Օրդուբադի շրջանի վանքեր և եկեղեցիներ
Սուրբ Նշան եկեղեցի (Ներքին Ագուլիս)

**Սուրբ Նշան** կամ **Ամարային եկեղեցի,** հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ներքին Ագուլիս գյուղի (Օրդուբադի շրջան) հյուսիսարևմտյան մասում, Սուրբ Ստեփանոս եկեղեցու հարևանությամբ։ Այն դեռևս կանգուն հուշարձան էր 1980-ականներին և ավերվել է 1997-2000 թվականներին ընկած ժամանակահատվածում։

## Պատմություն
Եկեղեցին հիմնադրվել է 9-րդ դարում և վերակառուցվել 17-րդ դարում։ Եկեղեցին հիշատակվում է սինաքսարիումի կոլոֆոնում՝ 1690 թվով։

## Ճարտարապետական բնութագրեր
Եկեղեցու հորինվածքը բաց սյունասրահի տեսքով 6 մույթերով եռնավ բազիլիկա էր՝ կառուցված կիսամշակ որձաքարով, աղյուսով և սրբատաշ բազալտով։ Մուտքը հյուսիսային կողմից էր, աբսիդը՝ յոթանիստ, մույթերը՝ ուղղանկյուն կտրվածքով, ուներ մեկ զույգ, քառանիստ կազմությամբ ավանդատներ, որոնց արևմտյան ճակատները ավագ աբսիդի նման ամբողջովին բաց էին։ Եկեղեցու հյուսիսային որմում և գմբեթատակ փոխանցման գոտում եղել են հայերեն արձանագրություններ։

Եկեղեցին իր ձևով բաց կառույց էր, որտեղ ամռան ամիսներին մատուցվում էին պատարագներ, այդ իսկ պատճառով այն կոչվում էր նաև «Ամառային» եկեղեցի։

## Ոչնչացում
Եկեղեցին դեռևս կանգուն հուշարձան էր ուշ խորհրդային շրջանում (1980-ական թվականներ)։ Սուրբ Նշանը՝ կից Սուրբ Ստեփանոս եկեղեցու հետ միասին ամբողջությամբ ավերվերվել է 2000 թվականին, ինչպես ցույց է տալիս Caucasus Heritage Watch-ի հետաքննությունը։

## Տես նաև
Սուրբ Ստեփանոս եկեղեցի (Ներքին Ագուլիս)

## Ծանոթագրություններ

Կատեգորիա:Ագուլիսի վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Սուրբ Հակոբ Հայրապետ եկեղեցի (Վերին Ագուլիս)

**Սուրբ Հակոբ-Հայրապետ եկեղեցի,** հայ առաքելական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Վերին Ագուլիս գյուղի ստորին թաղամասում։ Այն դեռևս կանգուն հուշարձան էր 1980-ականներին և ավերվել է մինչև 2000 թվականը։ Գտնվում էր նույն գյուղի Սուրբ Հովհաննես Մկրտիչ եկեղեցուց մոտավորապես 240 մ հյուսիս-արևելք։

## Պատմություն
Եկեղեցին կառուցվել է 11-12-րդ դարում և վերանորոգվել 17-րդ դարում։ Ըստ գմբեթի հայերեն արձանագրության՝ եկեղեցին վեց ամսվա ընթացքում կրկին վերանորոգվել է 1901 թվականին։

## Ճարտարապետական բնութագրեր
Եկեղեցին ունի միանավ թաղածածկ գմբեթավոր դահլիճի հորինվածք՝ կառուցված կիսամշակ որձաքարով և աղյուսով։ Մուտքը արևմտյան և հարավային ճակատներում էր, ուներ ուղղանկյուն, երկհարկանի աբսիդ, աղյուսաշեն, 6 նիստերով գմբեթ։ Եկեղեցու գմբեթատակ շրջանագծի վրա և արևմտյան ճակատին կային հայերեն արձանագրություններ։

Եկեղեցու պարիսպներից ներս նկատելի էին 2-3 շինությունների հետքեր։

## Ոչնչացում
Սուրբ Հակոբ-Հայրապետ եկեղեցին կանգուն էր 1980-ականներին և եղել է լավ պահպանված հուշարձան, սակայն ավերվել է մինչև 2000 թվականի փետրվարի 3-ն ընկած ժամանակահատվածը։ Այդ մասին փաստում է Caucasus Heritage Watch-ի հետաքննությունը։

## Տես նաև
* Սուրբ Քրիստափոր եկեղեցի (Ագուլիս)
* Սուրբ Ստեփանոս եկեղեցի (Վերին Ագուլիս)
* Ագուլիսի Սուրբ Թովմա վանք
* Սուրբ Շմավոն եկեղեցի (Վերին Ագուլիս)

## Ծանոթագրություններ

Կատեգորիա:Ագուլիսի վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Սուրբ Հակոբ Հայրապետ եկեղեցի (Շոռոթ)

**Սուրբ Հակոբ-Հայրապետ եկեղեցի,** հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Շոռոթ գյուղում (Ջուղայի շրջան),գյուղի կենտրոնական մասում։

## Պատմություն
Եկեղեցին կառուցվել է 12-րդ դարում և վերանորոգվել 17-րդ դարի կեսերին։ Եկեղեցու շինանարությանը մասնակցել է Շոռոթի ամբողջ ժողովուրդը, նրա իշխանական և ունևոր դասը (խոջաներ Մկրտիչը, Այվազը, Փարսադանը, Գրիգորը, Սարգիսը, Նազարեթը և ուրիշներ)։

## Ճարտարապետություն
Եկեղեցու ամենավառ ճարտարապետական առանձնահատկություններից էր նրա խաչաձև բազիլիկ հատակագիծը և վեհասլաց և սրագագաթ գմբեթը, որն անգամ հեռվից ուրվագծվում էր որպես գեղեցիկ ճարտարապետական կառույց։ Եկեղեցու ներքին և արտաքին որմերում, մուտքերի կամարների տակ ագուցված էին 17-րդ դարի մի շարք խաչքարեր։ Եկեղեցու ծածկում տեղադրված են եղել չորս ավետարանիչներին խորհրդանշող քանդակներ։ Ուներ երեք մուտքեր՝ արևմտյան, հյուսիսային և հարավին ճակատներում, որոնք զարդարված էին խաչքանդակներով։

Հորինվածքով այն քառամույթ գմբեթակիր եկեղեցի էր, որի ուղղանկյուն հատակագիծը ներառում էր ընդարձակ դահլիճը, ավագ խորանը և երկհարկ ավանդատները։ Արևմտյան ճակատի սյունապատ շքամուտքը ավերվել է 1841 թվականին տեղի ունեցած երկրաշարժից։ Ներքին, արևմտյան ճակատին և գմբեթի արտաքին մասում կային հայերեն արձանագրություններ, իսկ գմբեթը զարդարում էին հայ բանաստեղծ և նկարիչ Նաղաշ Հովնաթանի կողմից 1680-ականներին արված որմնանկարները և 30 տնից կազմված բանաստեղծությունը՝ «Տաղ եւ գավասանութիւն սրբոյ եկեղեցւոյն Շոռոթ գեղջին եւ բարձրաբերձ կաթողիկէին, որ կառուցեալ է ի վերայ նորա»։

## Ոչնչացում
Եկեղեցին ավերվել է 1997 թվականից մինչև 2006 թվականի հունիսի 15-ն ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Ջուղայի շրջանի վանքեր և եկեղեցիներ
Իմ աղմկոտ տունը

**«Իմ աղմկոտ տունը»** () ամերիկյան անիմացիոն հեռուստասերիալ է, որը ստեղծվել է Քրիս Սավինոյի կողմից Nickelodeon-ի համար։ Սերիալը պտտվում է Լինքոլն Լաուդ անունով մի տղայի քաոսային առօրյայի շուրջ, ով 11 երեխա ունեցող մեծ ընտանիքի միջնեկ զավակն ու միակ որդին է։ Այն տեղի է ունենում Միչիգանի հարավ-արևելքում գտնվող հորինված քաղաքում, որը կոչվում է Royal Woods, որը հիմնված է Սավինոյի հայրենի Ռոյալ Օուք քաղաքի վրա։ Շարքը հայտնվեց ցանցում 2013 թվականին որպես երկու րոպե տևողությամբ կարճամետրաժ ֆիլմ, որը ընդգրկվեց ամենամյա անիմացիոն կարճամետրաժ ծրագրում։ Այն արտադրություն մտավ հաջորդ տարի։ Սերիալը հիմնված է Սավինոյի սեփական մանկության վրա՝ մեծանալով մեծ ընտանիքում, և դրա անիմացիայի վրա մեծապես ազդում են թերթերի կոմիքսները։

Իր դեբյուտից ի վեր սերիալը բարձր վարկանիշ է ձեռք բերել՝ դառնալով ամերիկյան հեռուստատեսության ամենաբարձր վարկանիշ ունեցող մանկական անիմացիոն սերիալը եթեր հեռարձակվելու առաջին ամսվա ընթացքում։ Սերիալը արժանացել է ԶԼՄ-ների զգալի ուշադրության և անվանակարգերի և՛ 28-րդ, և՛ 29-րդ GLAAD Media Awards մրցանակաբաշխություններին՝ Հովարդի և Հարոլդ ՄակԲրայդների՝ երկու երկրորդական կերպարների ընդգրկման համար, որոնք միջռասայական գեյ ամուսնական զույգ են։ Սերիալում դրանց ներմուծումը լուրերում հաղորդվում էր որպես պատմական և առաջացրել վարկանիշների աճ[5]։ 2017 թվականի մայիսին Lincoln Loud-ի և Clyde McBride-ի կերպարները ներկայացված էին Variety-ի առաջին շապիկին՝ որպես մանկական հեռուստատեսության տարբեր կերպարների օրինակ[6]:

2022 թվականի մարտի դրությամբ սերիալի վեց եթերաշրջան հեռարձակվել է, ինչպես նաև երկարաձգվել է յոթերորդ սեզոնի համար։ Սերիալը ստեղծել է մուլտիմեդիա արտոնություն, ներառյալ «The Casagrandes» սփին-օֆ սերիալը, որը հեռարձակվել է 2019 թվականի հոկտեմբերից մինչև 2022 թվականի սեպտեմբերը, անիմացիոն գեղարվեստական ֆիլմ, որը թողարկվել է Netflix-ում 2021 թվականի օգոստոսին, կենդանի գործողությունների հեռուստատեսային ֆիլմ, որի պրեմիերան կայացել է 2021 թվականի նոյեմբերին։ և The Really Loud House սերիալը, որի պրեմիերան կայացել է 2022 թվականի նոյեմբերին։

## Ծանոթագրություններ
Սուրբ Հակոբ Հայրապետ վանք

**Սուրբ Հակոբ Հայրապետ վանք,** հայկական ավերված վանք, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Փառակա գյուղի մոտ (Օրդուբադի շրջան), գյուղից 1 կմ հյուսիս-արևմուտք բլրի լանջին կից։

## Պատմություն
Վանքը կառուցվել է 12-13-րդ դարերում և վերանորոգվել 1691-1701 թվականներին՝ Փառակայի ժողովրդի և հոգևոր դասի մեկենասությամբ։ Այդ մասին է վկայում դռան վրայի հայերեն արձանագրությունը։

## Ճարտարապետություն
Վանքը հորինվածքով քառամույթ գմբեթավոր բազիլիկա էր՝ կառուցված սրբատաշ բազալտով, դարդագույն և սպիտակ քարերով։ Վանքի մուտքը արևմտյան ճակատից էր, ուներ կիսաշրջանաձև աբսիդ, խաչաձև մույթեր, մեկ զույգ, երկհարկանի ավանդատներ՝ թաքստոցներով։ Սուրբ Հակոբ Հայրապետ վանքի գմբեթը քարաշեն էր՝ աղյուսե ծածկով, ուներ 12 նիստ։ Վանքի արևմտյան հարավային և հյուսիսային ճակատներում կային հայերեն արձանագրություններ, գմբեթի առագաստային անցումներում և հարավային ճակատում կային պատկերաքանդակներ, իսկ զարդաքանդակները մուտքի և լուսամուտների շուրջն էր։

Եկեղեցու արևմտյան ճակատի առջև եղել է գավիթ-սրահը, հարավային կողմում սեղանատունը և այլ շինությունները։

## Ոչնչացում
Վանքը հողին է հավասարեցվել 1997 թվականից մինչև 2000 թվականի փետրվարի 3-ը ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Վանքեր այբբենական կարգով
Կատեգորիա:Օրդուբադի շրջանի վանքեր և եկեղեցիներ
Ծիլ (հանդես)

**«Ծիլ»** (), Պրեռաֆայելիտների եղբայրության անդամների (Ուիլյամ Հոլման Հանտ, Դանթե Գաբրիել Ռոսսետտի և նրա եղբայր Ուիլյամ Մայքլ Ռոսսետտի) հիմնած հանդեսը։ Գլխավոր խմբագիրը եղել է Ուիլյամ Ռոսսետտին։

Հանդեսը մեծ հաջողություն ու ճանաչում չի ունեցել, լույս է տեսել 1850 թվականի հունվարից մինչև ապրիլ։ *Aylott & Jones* հրատարակչությունում տպագրվել է ընդամենը 4 համար։ «Ծիլ» անվանումը ընտրվել է, որպեսզի ցույց տրվի պրեռաֆայելիտների անքակտելի կապը բնության հետ, և առաջին հերթին «Ծիլը» պետք է լիներ այն ընձյուղը, որից պետք է աճեին ստեղծագործական նոր գաղափարներ։

Հանդեսում տպագրվել են պրեռաֆայելիտների տեսական հոդվածները, Ուիլյամ Ռոսսետտիի, Քրիստինա Ջորջինա Ռոսսետտիի, Թոմաս Վուլների, Ջեյմս Քոլինսոնի, նկարիչ Ուոլտեր Դևերելի, Ուիլյամ Սքոթի բանաստեղծական գործերը։ Այստեղ է տպագրվել Դանթե Գաբրիել Ռոսսետտիի «Երկնային ընկերուհի» () բանաստեղծությունը, որը հեղինակը գրել էր 19 տարեկանում։ Սա շատերի կողմից համարվում է Ռոսսետտիի լավագույն ստեղծագործությունը։ «Ծիլ» հանդեսում լույս են տեսել նաև պրեռաֆայելիտների ընկերների գրած հոդվածներ և էսսեներ արվեստի ու գրականության վերաբերյալ, օրինակ՝ Ֆորդ Մեդոքս Բրաունի։ Թեպետ լույս է ընծայվել հանդեսի միայն չորս համար, այն նկարիչների շրջանում բազմաթիվ համակիրներ է ձեռք բերել։ Վերջին երկու համարները կրել են նոր անվանում՝ «Արվեստ և պոեզիա» ()։

## Ծանոթագրություններ

## Արտաքին հղումներ
* The Germ: Thoughts towards Nature in Poetry, Literature and Art  (Ուիլյամ Մայքլ Ռոսսետտիի մեկնաբանություններով)
* The Rossetti Archive

Կատեգորիա:Անգլերեն թերթեր
Կատեգորիա:Բրիտանական ամսագրեր
Կատեգորիա:Բրիտանական թերթեր
Կատեգորիա:Գրական ամսագրեր
Կատեգորիա:Պրեռաֆայելիտներ
Սև ֆեմինիզմ

**Սև ֆեմինիզմ** () կամ **հակառասիստական ֆեմինիզմ**, ֆեմինիստական տեսության մի ճյուղ, որը ստեղծվել է անգլիախոս աֆրոամերիկացիների կողմից։ Սև ֆեմինիզմի հիմնական առաջնահերթություններից մեկը ռասիզմի դեմ պայքարն է։ Սև ֆեմինիզմի կողմնակիցները կարծում են, որ սև կամ գունամաշկ կանանց ապրած փորձը հատուկ պատկերացում է տալիս սեքսիստական, դասակարգային և ռասիստական խտրականությունների վերաբերյալ իրենց դիրքորոշման մասին։ Սև ֆեմինիզմում խտրականության այս ձևերի միասնությունը կոչվում է եռակի ճնշում։

Սև կին լինելու փորձը, որի մասին վկայում է «սև ֆեմինիզմ» եզրույթը, չպետք է հասկացվի սև կամ կին լինելու տեսանկյունից, այլ պետք է բացատրվի ինտերսեկցիոնալությամբ, մի եզրույթ, որը առաջ է քաշվել գիտնական-իրավագետ Քիմբերլի Քրենշոուի կողմից 1989 թվականին։ Քրենշոուն պնդում էր, որ յուրաքանչյուր հասկացություն՝ լինել սև, լինել կին, պետք է դիտվի միմյանցից անկախ՝ հասկանալով, որ հատվող ինքնությունը միավորվում և ուժեղացնում է միմյանց։

Սև ֆեմինիզմի կողմնակիցները պնդում են, որ սևամորթ կանայք կառավարական կառույցներում դիրքավորվում են սկզբունքորեն այլ կերպ, քան սպիտակ կանայք։ Սև ֆեմինիզմից վերջին տարիներին ծնվել է «սպիտակ ֆեմինիզմ» հասկացությունը, որն օգտագործվում է այն ֆեմինիստուհիների քննադատության համար, որոնք չեն ընդունում ինտերսեկցիոնալության խնդիրները։

## Պատմություն
մինի|Ֆրենսիս Հարփեր
Սև ֆեմինիզմը գոյություն ունի ԱՄՆ-ում ստրկության ժամանակներից ի վեր սովորական ֆեմինիզմի հետ միասին։  ԱՄՆ-ում կանանց ազատագրական շարժումն սկսվել է քաղաքացիական իրավունքների և սևամորթների ազատագրման շարժման հիմնադրումից հետո։ 1920-ական թվականներին ստրկությունից հետո սևամորթ մտավորականները գործի դրեցին այն սկզբունքները, որոնք հիմք կդառնան Սև ֆեմինիզմի համար։  Ակտիվիստուհիները, ինչպիսիք են Ֆրենսիս Հարփերը, 19-րդ դարում առաջ են քաշել ռասայի, սեռի և վերակառուցման աշխատանքի ամենակարևոր հարցերից մի քանիսը, ինչը շատ համարձակ քայլ էր այդ ժամանակվա սևամորթ կնոջ համար։

## Հիմնական գաղափարներ
Սև ֆեմինիստների կարծիքով՝ սպիտակ մարդկանց հուզում են միայն սեքսիզմի խնդիրները,և նրանք անտարբեր են ռասիզմի և բնակչության տարբեր շերտերի ու դասերի միջև տարաձայնությունների նկատմամբ։ Նրանք նաև պայքարում են սևամորթ կանանց ազատության և անկախության համար՝ համարելով, որ ստանալով այն, հասարակությունը կազատվի այնպիսի խնդիրներից, ինչպիսիք են ռասիզմը, սեքսիզմը և դասային անհավասարությունը։

Նշվում էր, որ սևամորթ կանայք իրենց ավելի ճնշված են զգում հասարակության մեջ, իրենց իրավունքների և ազատությունների մեջ, քան սպիտակամորթ կանայք։

## Տես նաև
* Black Lives Matter

## Ծանոթագրություններ

Կատեգորիա:Բազմամշակութային ֆեմինիզմ
Կատեգորիա:Սև ֆեմինիզմ
Տիրամայր Հայաստանի

«**Տիրամայր Հայաստանի**», Տիրամայր Հայաստանի Պողոսյան կրթահամալիրի երգչախումբը։

Հիմնադրվել է 2005 թվականին Գյումրիում՝ կրթահամալիրի ղեկաավար, Անարատ Հղության հայ քույրերի միաբանության ընդհանուր մեծավորուհի մայր Արուսյակ Սաճոնյանի և Ռոբերտ Մլքեյանի նախաձեռնությամբ։ 2015 թվականին Հռոմի Սբ Պետրոս տաճարում մասնակցել է Հայոց ցեղասպանության 100-ամյակին նվիրված Ֆրանցիսկոս պապի, 2016 թվականին՝ Գյումրու Վարդանանց հրապարակում մատուցած պատարագներին։ Հյուրախաղերով հանդես է եկել Ֆրանսիայի, Շվեյցարիայի, Իտալիայի, Բելգիայի, Լիբանանի քաղաքներում։

Կատեգորիա:Հայկական երաժշտական խմբեր
Խոսրով Խլղաթյան

**Խոսրով Ռազմիկի Խլղաթյան** (), գրող, լրագրող, «Գեղամա աշխարհ» թերթի խմբագիր։

## Կենսագրություն
Խոսրով Խլղաթյանը ծնվել է 1964 թվականի հունվարի 1-ին, Հայաստանի Գեղարքունիքի մարզի Մարտունի քաղաքում։ Սովորել և ավարտել է Մարտունու թիվ 1 միջնակարգ դպրոցը, այնուհետև տեղափոխվել է Երևան, սովորել և ավարտել Երևանի թիվ 1 պրոֆտեխուսումնարանը, բարձրագույն կրթությունը շարունակել է Երևանի պետական համալսարանի բանասիրական ֆակուլտետում։

1983-1985 թվականներին ծառայել է ԽՍՀՄ բանակում՝ Ղազախստանի Շևչենկո քաղաքում։ Դպրոցական տարիներին ընտանիքին օգնելու նպատակով ամառային արձակուրդներին աշխատել է Մարտունու սովխոզում։ Մանուկ հասակից սիրել է զբաղվել ֆիզիկական աշխատանքով, սպորտով ու ընթերցանությամբ։

### Ընտանիք
Ամուսնացած է, ունի երկու որդի։ Կինը՝ Ալինա Ավետիսյանը, մասնագիտությամբ բանասեր է, աշխատում է Գեղարքունիքի մարզային գրադարանում։

Ավագ որդին՝ Շանթ Խլղաթյանը, զբաղեցնում է Արմենպրես պետական լրատվական գործակալության գլխավոր խմբագրի պաշտոնը։ Փոքր որդին՝ Մեսրոպը, ավարտել է ԵՊՀ տնտեսագիտության մագիստրատուրան և աշխատում է ճանապարհաշինարարության ոլորտում՝ ղեկավարելով ճանապարհաշինական մասնավոր ընկերություն։

## Աշխատանքային գործունեություն
Աշխատել է Մարտունու շինտրեստի բանվոր, Մարտունու թիվ 1 միջնակարգ և Երանոսի թիվ 1 միջնակարգ դպրոցների պիոներ ավագ ջոկատավար։ 1987-1994 թվականներին հ. լեզու և գրականություն է դասավանդել Ծակքարի, Ն.Գետաշենի, ապա՝ Մարտունու թիվ 3 միջնակարգ դպրոցներում։ Համատեղության կարգով աշխատել է Մարտունու շրջանային թերթում՝ թրծվելով լրագրության մեջ։ 1995 թվականից աշխատանքի է անցել պետական կառավարման համակարգում։ 1995 թվականի հունվարից մինչև 1996-ի մարտ ամիսը ղեկավարել է Մարտունու շրջխորհրդի գործկոմի ընդհանուր բաժինը։ 1996-2003 թվականներին զբաղեցրել է Գեղարքունիքի մարզպետարանի լրատվության և հասարակայնության հետ կապերի բաժնի վարիչի պաշտոնը։ 2003-2006 թվականներին աշխատել է որպես Գեղարքունիքի մարզպետի մամուլի քարտուղար, 2006-2010 թվականներին եղել է Գեղարքունիքի մարզպետի օգնական։

2008թվականի հոկտեմբերից մինչ օրս խմբագրում է «Գեղամա աշխարհ» մարզային թերթը։ 2015թվականից մինչ այժմ պայմանագրային կարգով աշխատում է Գեղարքունիքի մարզպետարանի լրատվության բաժնում։ 1998 թվականից մինչ օրս համատեղությամբ աշխատում է《Արմենպրես》լրատվական գործակալությունում։ Տարբեր տարիներին համագործակցել է նաև Հայաստանի Հանրային հեռուստատեսության «Հայլուր» լրատվական գործակալության, «Հայաստանի Հանրապետություն» թերթի հետ՝ նրանց տրամադրելով Գեղարքունիքի մարզի կենսագործունեության, ձեռքբերումների ու հիմնախնդիրների մասին պատմող տեսանյութեր, հոդվածներ, լուրեր։

## Գրական գործունեություն
Մի շարք ակնարկների, պատմվածքների, դիմանկարների, քննադատական կամ հրապարակախոսական հոդվածների հեղինակ է։ Մասնագետներն առավել բարձր են գնահատել «Ֆիդայական շարժման արձագանքները և ֆիդայիների կերպարը հայ գրականության մեջ» ստվարածավալ աշխատությունը, որը շարունակաբար լույս է տեսել «Գեղամա աշխարհ» թերթում։

2020 թվականին լույս է ընծայել իր բանաստեղծությունների և պատմվածքների առաջին ժողովածուն՝ «Հոգու հայրենիք» վերնագրով։ Հրատարակության է պատրաստում նոր գրքեր։

## Ծանոթագրություններ

Կատեգորիա:Հայ գրողներ
Կատեգորիա:Հայ լրագրողներ
Կատեգորիա:Հայ խմբագիրներ
Սուրբ Հովհաննես Կարապետ եկեղեցի (Մարտակերտ)

**Սուրբ Հովհաննես Կարապետ եկեղեցի**, հայ առաքելական եկեղեցի Արցախի Հանրապետության Մարտակերտ քաղաքում, որը կառուցվել է 1883 թվականին։ Եկեղեցուն կից կա գերեզմանոց։ Եկեղեցին վերանորոգվել է 2003 թվականին։

Եկեղեցին գտնվում է Մարտակերտ քաղաքի արևմուտքում՝ Ազատամարտիկների փողոցի հյուսիսում և Խաչատուր Աբովյան փողոցի հարավում։

## Ճարտարապետական բնութագիր
Մարտակերտի Սուրբ Հովհաննես Մկրտիչ եկեղեցին, որն ունի արևմուտք-արևելք ուղղվածություն, հորինվածքով ուղղանկյուն հատակագծով և սրածայր տանիքով բազիլիկ եկեղեցի է՝ կառուցված անկանոն ձևի բնական քարից և կրաքարային շաղախից։ Շենքի արևմտյան կողմի մուտքի վերևում գտնվում է քառանկյուն գավիթը՝ փոքր բաց զանգակատնով, քառանկյուն բրգաձև տանիքով, որի վերևում խաչն է։

## Պատկերասրահ

Martakert053.JPG||
Martakert057.JPG||
Martakert054.JPG||


## Ծանոթագրություններ

* ↑  


Կատեգորիա:1883 կառուցումն ավարտված եկեղեցիներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Մարտակերտի շրջանի վանքեր և եկեղեցիներ
Անահիտ Բոգդանյան

**Անահիտ Հրաչյայի Բոգդանյան** (), դաշնակահարուհի, մանկավարժ։ Հրաչյա Բոգդանյանի դուստրը, Արա Բոգդանյանի քույրը։

## Կենսագրություն

Ավարտել է Երևանի պետական կոնսերվատորիայի դաշնամուրի բաժինը (1968 թվականին, Ռոբերտ Անդրիասյանի դասարան) և Մոսկվայի պետական կոնսերվատորիայի ասպիրանտուրան (1970, ղեկավար՝ Վերա Գոռնոստաևա)։

1970 թվականից դասավանդում է Երևանի պետական կոնսերվատորիայի դաշնամուրի ամբիոնում (պրոֆեսոր՝ 1996 թվականից, ամբիոնի վարիչ՝ 1995–2000 թվականներին)։

Նրա սաներից Արմեն Բաբախանյանը, Լիլիթ Արտեմյանը, Անի Առուշանյանը միջազգային և հանրապետական մրցույթների դափնեկիրներ են։ Մի շարք 
հանրապետական մրցույթների հանձնախմբերի անդամ է, Ռոբերտ Անդրիասյանի անվան հանրապետական մրցույթի հիմնադիրը և հանձնախմբի նախագահը (2003 թվական)։

Վարպետության դասեր է վարել ՌԴ-ում, Բուլղարիայում, ԱՄՆ-ում և Իռլանդիայում։

Հեղինակ է մեթոդական ձեռնարկների՝ «Ստեղծագործական սկզբի դաստիարակման որոշ հարցեր» (1987 թվական), «Մեթոդական ցուցումներ Լևոն Չաուշյանի և Ռուբեն Սարգսյանի դաշնամուրային սոնատների կատարման համար» (1987 թվական), «Հռչակավոր դաշնակահար և մանկավարժ, պրոֆեսոր 
Ռոբերտ Անդրիասյան» (1987 թվական), «Հայ դաշնամուրային սոնատ» (քրեստոմատիա, 2-րդ մաս) և հոդվածների։

ՀՀ Մշակույթի նախարարության ոսկե մեդալ (2015 թվական)։

Կատեգորիա:Հայ մանկավարժներ
Կատեգորիա:Հայ դաշնակահարուհիներ
Գանձ (ժանր)

**Գանձ**, հայ միջնադարյան հոգևոր երգարվեստի ժանր։

Սերել է ժամագրքային հնագույն քարոզից։ Սկզբնավորել է Գրիգոր Նարեկացին, որի այս ժանրի գործերի առաջին բառից («Գանձ լուսոյ...», «Գանձ բաղձալի...») նմանօրինակ երկերն անվանվել են «Գանձեր»։ Հետագայում այն ձեռք է բերել ժանրային իմաստ, որով ստեղծագործել են հայ միջնադարի մի շարք բանաստեղծ երաժիշտներ (Ներսես Շնորհալի, Մխիթար Այրիվանեցի, մինչև վերջին խոշոր գանձագիր Գրիգոր Խլաթեցին)։

Գանձը հնագույն եղանակավոր քարոզից ժառանգել է կրկնակը և վերջնամասը։ Երաժշտական առումով՝ գանձն ունի վանկային կառուցվածք, սաղմոսատիպ, պարզ մեղեդի և ծավալվում է պատմողական ասերգի հունով։

Գանձը ժողովրդական երգարվեստի ազդեցությամբ կրել է որոշ փոփոխություններ։ Հայտնի են զուտ ծիսական, մեռելաթաղի գանձեր, որոնք, ըստ էության, 
մեներգեր են՝ ոճով նման ժողովրդական ողբերին։ Մեռելաթաղի որոշ գանձեր պահպանվել են մեղեդիներով։

Գանձերն ամփոփվել են Գանձարաններում, ուշ միջնադարում՝ նաև Տաղարաններում և Մաշտոցներում։

Կատեգորիա:Հոգևոր երաժշտություն
Ջոի Բեթի

**Ջոի Բեթի** (, ), բրիտանացի դերասան և երգիչ։ Առավել հայտնի է նեթֆլիքս ընկերության «Վհակը» ֆենտեզի հեռուստասերիալում կատարած Լյութիկի դերով։

## Կենսագրություն և կարիերա
Ծնվել է 1989 թվականին Անգլիայի Նյուքասլ քաղաքում։ Ծնողները Մարկ Բեյթին և Սյու Ուիլքինսոնն են։ Մայրն աշխատում է որպես ավագ պրոդյուսեր Բրիտանական հաղորդումներում։ Ունի երկու քույր՝ Լորան և Սյուզին։

Գերազանց կերպով ավարտել է Սուրբ Քաթբերթի անվան կաթոլիկ դպրոցը։ Բարձրագույն կրթություն ստացել է Քեմբրիջի համալսարանում, որտեղ ուսումնասիրել է ժամանակակից և միջնադարյան լեզուներ։ Հետո Փարիզի Ժակ Լեքոքի անվան միջազգային թատերական դպրոցում սովորել է դերասանական արվեստ։ 2008 թվականին սկսել է իր կարիերան որպես թատրոնի դերասան։ Ելույթ է ունեցել Բրոդվեյի և Վեսթ-Էնդի մի շարք բեմադրություններում։

Ֆիլմերում առաջնաելույթը կայացել է 2013 թվականին, երբ կատարել է Դիքսիի դերը «Սպանության հակառակ կողմում» ֆիլմում։ Կատարել է նաև մի քանի էպիզոդիկ դերեր։ 2018 թվականին կատարել է Պիեռի գլխավոր դերը պատմական «Միաբանության անկումը» ֆիլմում։

2019 թվականին նեթֆլիքսի «Վհակը» հեռուստասերիալի առաջին եթերաշրջանում կատարել է Լյութիկի դերը, ինչի շնորհիվ ստացել է մեծ հայտնություն։

Հանդիսանում է «The Amazing Devil» երաժշտական խմբի ստեղծողը, որը 2016 թվականին թողարկել է դեբյուտային «Love Run» ալբոմը։

## Ֆիլմագրություն

## Թատերական աշխատանքներ

## Ծանոթագրություններ

Կատեգորիա:21-րդ դարի բրիտանացի դերասաններ
Կատեգորիա:Բրիտանացի դերասաններ
Կատեգորիա:Բրիտանացի երաժիշտներ
Կատեգորիա:Բրիտանացի երգիչներ
Կատեգորիա:Բրիտանացի թատերական գործիչներ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Քեմբրիջի համալսարանի շրջանավարտներ
Ահաբեկչություն Փեշավարում (2023)

**Ահաբեկչական գործողություն Փեշավարում**, 2023 թվականի հունվարի 30-ին մահապարտի կատարած ահաբեկչություն Պակիստանի Փեշավար քաղաքի շիա մզկիթում երկուշաբթի կեսօրվա աղոթքի ժամանակ։ Առնվազն 100 մարդ զոհվել է ավելի քան 220 մարդ վիրավորվել։

## Նախապատմություն
20-րդ դարի վերջին և 21-րդ դարի սկզբին հյուսիսարևմտյան Պակիստանը հաճախ ենթարկվել է իսլամիստների հարձակմանը։ 2004 թվականին նրանց հարձակումները վերաճել են ապստամբության։ Փեշավարը նախկինում ենթարկվել է ահաբեկչական հարձակումների, այդ թվում շիա մզկիթներում՝ 2013, 2015 և 2022 թվականներին։

## Իրադարձթւթյուն
Պայթուցիկ սարքը գործի է դրել առաջին շարքում նստած մահապարտ-ահաբեկիչը։ Քանդվել է մզկիթի պատի մի մասը և փլատակների տակ թողնելով հավատացյալների մի մասին։

Ծանր վիճակում գտնվող 10 վիրավորներ տեղափոխվել են Փեշավարի «Լեդի Ռիդինգ»«» հիվանդանոց

## Պատասխանատվություն
Ոչ մի խմբավորում չի ստանձնել հարձակման պատասխանատվությունը, սակայն ենթադրվում է, որ այն կարող է իրականացրած լինեն պակիստանի թալիբները։

## Տես նաև
* Ահաբեկչություն Փեշավարում (2022)

## Ծանոթագրություններ

Կատեգորիա:2023 իրադարձություններ
Կատեգորիա:Հունվարի 30
Կատեգորիա:Պակիստանի պատմություն
Դանիել Դի Տոմասո

**Դանիել Դի Տոմասո** (, ), կանադացի դերասան։

## Կենսագրություն
Ծնվել և մեծացել է Մոնրեալում։ Խոսում է անգլերեն, ֆրանսերեն և իտալերեն լեզուներով։

## Կարիերա
2013 թվականին նկարահանվել է «Իսթ Էնդի կախարդները» դրամատիկ հեռուստասերիալում, որտեղ կատարել է Քիլիան Գարդների դերը։ Նկարահանվել է նաև «Գեղեցկուհին և հրեշը» «Գրիմ», «C.S.I.. Հանցագործության վայր», «Ժամանակից դուրս» և Amazon-ի «Օրինակելի աղջիկների խռովությունը» հեռուստասերիալներում։ 2016-2018 թվականներն ընկած ժամանակահատվածում միացել է «Ծանր հանցագործություններ» հեռուստասերիալի դերասանական կազմին և կատարել է հետախույզ Ուես Նոլանի դերը։ 2018 թվականին նկարահանվել է «Չիկագոյի հրդեհաշեջներ» հեռուստասերիալում։ 2019 թվականին կատարել է Ֆլեթչեր Մայերսի դերը The CW հեռուստաալիքի «Դինաստիա» հեռուստասերիալում, հայտնվել է նաև նեթֆլիքսի «Ռեթչեդ հեռուստասերիալում։ Նկարահանվել է «Սառայի հանրապետությունը» և «Y: Վերջին տղամարդը» հեռուստասերիալներում և «Հեռացում առանց հրաժեշտի» ֆիլմում։

Նկարահանվելուց առաջ եղել է հաջողակ համաշխարհային մոդել, գովազդել է բարձր վարկանիշ ունեցող ընկերությունների համար, ներառյալ՝ Armani-ի հավաքածուները և դեմքի քսուկները, Vichy-ի դեմքի քսուկները, L’Oréal, Azzaro օծանելիքներ և այլն։

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:21-րդ դարի դերասաններ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի մոդելներ
Colossal Order

**Colossal Order**, ֆինական ընկերություն, որը զբաղվում է համակարգչային խաղերի մշակմամբ։ Մասնագիտացած լինելով քաղաքաշինական սիմուլյատորների ոլորտում, ընկերությունը մշակել է մի քանի խաղեր, ինչպիսիք են՝ Cities in Motion, Cities in Motion 2 և Cities: Skylines։ Ընկերությունը հիմնադրվել է Տամպերե քաղաքում 2009 թվականին։ Ընկերության հրատարակչությունն է Paradox Interactive, նրանք զբաղվում է Colossal Order բոլոր խաղերի թեսթավորմամբ, գովազդով և վաճառքով։ Ընկերության գլխավոր տնօրենն է Mariina Hallikainen-ը։

## Պատմություն
Colossal Order ընկերությունը հիմնադրվել է 2009 թվականի ամռանը, Universomo ընկերության մշակողների կողմից։ Mariina Hallikainen-ը Universomo-ի աշխատակիցը չէր և նոր ընկերություն է կանչվել գլխավոր տնօրենի պաշտոնի համար։

Colossal Order ընկերության զարգացման արշալույսին հայտվեցին դժվարություններ կապված ընկերության առաջին խաղի՝ Cities in Motion ֆինանսավորման համար, որն արդեն գտնվում էր մշակման փուլում։ Խոշոր ներդրողները համարում էին, որ Cities in Motion չի կարող ներգրավել խաղացողների մեծ թիվ։

Սկզբնական շրջանում ընկերությունը անցնում էր Yritystalli մարզմուներ, որոնք մշակվել էին Տամպերեի տեխնիկական համալասարի կողմից, ինչպես նաև ընկերությունը դիմում էր ֆինանական փորձառու ընկերություններին՝ Remedy Entertainment և Frozenbyte օգնության համար։ Հիմնադրումից հետո Colossal Order-ը երկար ժամանակ համամատում էր հրատարակիչներին և արդյունքում, որպես հիմնական հրատարակչություն ընտրվեց Paradox Interactive։

2015 թվականի հոկտեմբերին, Colossal Order ընկերությունը արժանացավ «Տարվա համակարգչային խաղերի ֆինական մշակող» (Vuoden suomalainen pelinkehittäjä) մրցանակին։

## Խաղեր
Չնայած այն փաստին, որ ընկերության հիմնադիրները բջջային խաղերի մշակողներ էին, Colossal Order-ը չզբաղվեց բջջային խաղերի մշակմամբ, այն շեշտը դրեց անհատական համակարգիչների համար նախատեսված խաղերի վրա։ Colossal Order-ի խաղերը հայտնի են իրենց փոփոխության գրադարաների քանակով, որոնք մշակված են այլ ընկերությունների կողմից։

Colossal Order-ի ավելի հայտնի խաղերից է համարվում Cities: Skylines քաղաքաշինության սիմուլյատորը, որը թողարկվել է 2015 թվականի մարտին։ Այն համեմատվում է *SimCity* և *Cities XL* խաղերի հետ։

Cities: Skylines խաղը իր առաջին հավելումը՝ Cities: Skylines — After Dark ստացավ 2015 թվականի սեպտեմբերին։ Եվ առաջին հավելումից սկսած, նոր հավելումները թողարկվում են ամեն տարի։

### Խաղերի ցանկ
* *[[Cities in Motion]]* (2011)
* *[[Cities in Motion 2]]* (2013)
* ** (2015)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Մոգական մտածողություն

**Մոգական մտածողություն** (), կամ **սնահավատ մտածողություն** (), հավատք առ այն, որ չկապված իրադարձությունները ունեն պատճառահետևանքային կապ, հատկապես գերբնական գործոնի արդյունքում, չնայած դրանց միջև չկա որևէ հնարավոր կապ։ Օրինակները ընդգրկում են այն գաղափարը, որ անձնական մտքերը կարող են ազդել արտաքին աշխարհի վրա՝ առանց գործողություններ կատարելու, կամ էլ որ առարկաները պետք է ունենան պատճառահետևանքային կապ, եթե նրանք նույնիսկ իրար նման չեն կամ նախկինում իրար հետ որևէ կերպ չեն առնչվել։ Մոգական մտածողությունը  տեսակ է, որն էլ իր հերթին սխալ  տարածված աղբյուր է։ Ի տարբերություն  երևույթի, մոգական մտածողությունը չի պահանջում իրադարձությունների համահարաբերակցություն։

Մոգական մտածողության հստակ սահմանումները կարող են տարբերվել ոլորտից ոլորտ։ Մարդաբանությունում (ամենավաղ հետազոտությունը) կանխադրվում է պատճառահետևանքային կապ կրոնական ծեսի, աղոթքի, զոհաբերության կամ տաբուի պահպանման և սպասված օգուտի կամ հատուցման միջև։ Հետագա ուսումնասիրությունները վկայում են, որ մոգական մտածողությունը տարածված է ժամանակակից հասարակություններում։

Հոգեբանությունում մոգական մտածողությունը հավատքն է առ այն, որ մտքերը իրենք իրենցով կարող է ազդեցություն գործել աշխարհի վրա կամ էլ ինչ-որ բանի մասին մտածելը համապատասխանում գործողություն կատարելուն։ Այս համոզմունքները կարող են առաջացնել մարդու մոտ որոշակի գործողություններ կատարելու կամ որոշակի մտքեր ունենալու իռացիոնալ վախ՝ այդ գործողությունների ու մտածմունքների և հնարավոր սպառնալիքի միջև ենթադրյալ կապի պատճառով։

Հոգեբուժությունում մոգական մտածողությունը  է, նշանա կեղծ համոզմունք առ այն, որ մեկի մտքերը, գործողությունները կամ բառերը կարող են առաջացնել կամ չեղարկել որոշակի հետևանքներ այնպիսի եղանակով, որը դեմ պատճառականության ընդունված օրենքներին կամ շրջանցում է դրանք։

## Գրականություն
*
* Abridged version of  and .
*
* This work discusses how and why the magical thinking of childhood can carry into adulthood, causing various maladaptions and psychopathologies.
*

## Տես նաև
* Մագիֆրենիկ համախտանիշ

## Ծանոթագրություններ

## Արտաքին հղումներ
*
*


Կատեգորիա:Պատճառական մոլորություններ
Կատեգորիա:Իմացություն
Կատեգորիա:Կոգնիտիվ խախտումներ
Կատեգորիա:Լեզու և խորհրդապաշտություն
Կատեգորիա:Մտածողության խանգարումներ
Raw Fury

**Raw Fury AB**, շվեդական ընկերություն, որը զբաղվում է համակարգչային խաղերի հրատարակչությամբ։ Ընկերությունը մասնագիտացված է ինդնի-խաղերի հրատարակչության ոլորտում, տեղակայված է Ստոկհոլմ քաղաքում։ Հիմնադրվել է 2015 թվականին Յոնաս Անոնսսոնի և Գորդոն վաբ Դեյքի կողմից։

## Պատմություն
Ընկերությունը հիմնադրվել է 2015 թվականին Paradox Interactive ընկերության բջջային խաղերի բաժնի նախկին տնօրեն Յոնաս Անոնսսոնի և EA DICE-ի նախկին պրոդյուսեր Գորդոն վաբ Դեյքի կողմից։ Ընկերության մասին առաջին անգամ հայտարարվել է 2015 թվականին, որպես ինդի խաղերի հրատարակչություն, անվանելով իրեն «ոչ հրատարակչություն», քանի որ ընկերությունը մտադրված էր տրամադրել ծառայություններ ինդի-խաղերի մշակողներին։

2016 թվականի հուլիսին Կարլ Մանգուս Տրյոդսսոնը հեռացավ EA DICE-ի գլխավոր տնօրենի պաշտոնից, որպեսզի դառնա Raw Fury-ի համատեր և գործընկեր։ 2019 թվականի սեպտեմբերին Raw Fury-ը Զագրեբ քաղաքում հիմնադրեց դուստր ընկերություն, որի նպատակն էր՝ ցուցադրել օգնություն մշակողներին որոակի և այլ հարցերի համար։ Այդ ընթացքում ընկերությունը տեղափոխեց գլխավոր գրասենյակը Ստոկհոլմ, քանի որ գնալով աճում էր աշխատակիցների թիվը, հասնելով մոտավոր 40 հոգում։

2021 թվականի օգոստոսին Altor Equity Partners ընկերությունը գնեց Raw Fury-ի բաժնետոմսերի մեծ մասը։ Raw Fury-ից հայտնեցին, որ Altor-ի կողմից առաջարկված փորձև ֆինանսավորումը, թույլ կտա իրենց զբաղվել ավելի մեծ նախագծերի հրապարակմամբ և դրա հետ մեկ տեղ ֆինանսավորել այլ փոքր նախագծեր։

2021 թվականի հոկտեմբերին հայտարարվեց, որ Raw Fury-ը պայմանագիր է կնքել DJ2 Entertainment-ի հետ։

## Հրապարակած խաղերի ցանկ

## Ծանոթագրություններ

## Արտաքին հղումներ
* 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Կատեգորիա:2015 հիմնադրված ընկերություններ
Երկուսը և մեկը

**«Երկուսը և մեկը»** (), խորհրդային գեղարվեստական ֆիլմ, որը նկարահանել է ռեժիսոր Էդուարդ Գավրիլովը Գալինա Շչերբակովայի «Քեռի Խլորը և Կորյակինը» պատմվածքի հիման վրա։

## Սյուժե
Գնացքի տակ ընկած կնոջ անհեթեթ մահը միավորում է ֆիլմի երեք հերոսներին՝ նրա որբ մնացած դուստր Օլգային, փոքր կոոպերատիվ թերթի լուսանկարիչ Վսեվոլոդ Ֆրոլովին, որի հետ Վալենտինան ծանոթացել էր մահից մի քանի շաբաթ առաջ, և Անդրեյ Կորյակինին՝ աղջկա հորը և  Վալենտինայի նախկին ամուսնուն, որը երբեք չի տեսել իր դստերը, այլ միայն ալիմենտ է վճարել և ընդհանրապես չի հետաքրքրվել նրա կյանքով։

Վեցամյա խելամիտ և ինքնուրույն Օլյան համաձայն է «Խլորին» (թլվատության պատճառով նա այդպես աղավաղված է արտասանում Վսեվոլոդի ազգանունը) համարել իր հայրը, քանի որ նա և Վալենտինան արդեն որոշել էին ամուսնանալ և խանութում նոր բազմոց էին պատվիրել։ Մոր հուղարկավորության ժամանակ Օլյային տանում են ապրելու Վսեվոլոդի մոտ՝ ասելով, որ մայրը գործուղման մեջ է։ Այնուամենայնիվ, Ֆրոլովի հարևանը պատմում է, թե իրականում ինչ է պատահել մոր հետ՝ հավատալով, որ սխալ է ճշմարտությունը թաքցնել երեխայից։
«Չհասցրիք ամուսնանալ, բայց արդեն այրի եք դարձել…»

Շուտով գալիս է Օլյայի հայրը՝ Անդրեյ Կորյակինը։ Աղջիկը կարծում է, որ անծանոթ տղամարդը իրեն կտանի իր մոտ և խնդրում է հեռանալ։ Բայց Ֆրոլովի հանկարծակի ուղևորությունը մեկ այլ քաղաք օգնում է Օլային և Կորյակինին ընկերանալ, և Վսեվոլոդի վերադարձից հետո նա այլևս չի թողնում հեռանալ իր երկու հայրերից ոչ մեկին։

## Դերերում
* Գեորգի Բուրկով – *Վսեվոլոդ Իվանովիչ Ֆրոլով (Քեռի Խլոր), «Вперёд» թերթի ֆոտոլրագրող
* Մաշա Կոմարինսկայա – *Օլյա Կորյակինա
* Ելենա Մայորովա – *Վալենտինա, Օլյայի մայրը
* Յուրի Աստաֆիև – *Անդրեյ Կորյակին, Օլյայի հայրը
* Նադեժդա Ֆեդոսովա – *պառավ Մաշա
* Վադիմ Զախարչենկո – *Լապկին, թերթի խմբագիր
* Յուրի Բելով – *գերեզմանատան աշխատող
* Աննա Ֆրոլովցևա – *Ֆրոլովի գործընկերը
* Մարիա Վինոգրադովա – *Ֆրոլովի հարևանուհին
* Յուրի Սարանցև – *Վալենտինայի ազգականը
* Վերա Պետրովա – *ազգական
* Նատալյա Խորոխորինա – *Ռիտա, Կորյակինի հարևանը հանրակացարանում 
* Վիկտոր Ֆիլիպով – ''էպիզոդ

## Նկարահանող խումբ
* Սցենարի հեղինակ՝ Գալինա Շչերբակովա
* Ռեժիսոր՝ Էդուարդ Գավրիլով
* Օպերատոր՝ Իննա Զարաֆյան
* Նկարիչ՝ Եվգենի Շտապենկո
* Կոմպոզիտոր՝ Վլադիմիր Լվովսկի
* Հնչյունային օպերատոր՝ Ալեքսանդր Նեյման
* Դիրիժոր՝ Էմին Խաչատրյան
* Մոնտաժող՝ Թամարա Կրիվոշեինա

## Հետաքրքիր փաստեր
* Ֆիլմը նկարահանվել Է Մոսկվայի թաղամասերից մեկում և Սխոդնյա քաղաքում (ներկայում այն Խիմկի միկրոշրջանն Հոկտեմբերյան երկաթուղու մոտ)։
* Ֆիլմի սկզբում ցուցադրվում են «Բրեմենյան երաժիշտների հետքերով» և «Տուն ընձառյուծի համար» մուլտֆիլմերը։

## Ծանոթագրություններ

## Արտաքիի հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1988 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Ռուբեն Վարդանյան (դիրիժոր)

**Ռուբեն Զավենի Վարդանյան** (), հայ դիրիժոր։ Զավեն Ղևոնդի Վարդանյանի որդին։

## Կենսագրություն
Ռուբեն Վարդանյանը ծնվել է 1936 թվականի հունիսի 3-ին Լենինգրադում (ներկայում՝ Սանկտ Պետերբուրգ)։ 1960 թվականին ավարտել է Մոսկվայի պետական կոնսերվատորիան (Ն. Պ. Անոսովի, Կ. Բ. Պտիցայի դասարաններ), 1964 թվականին՝ ասպիրանտուրան (ղեկ.՝ Ն. Պ. Անոսով)։ 1963-1964 թվականներին կատարելագործվել է Հ. ֆոն Կարայանի ղեկավարությամբ Վիեննայում։

1964-1967 թվականներին եղել է Մոսկվայի ֆիլհարմոնիկ նվագախմբի դիրիժորի ասիստենտ, 1967-1970 թվականներին՝ Հայաստանի պետական, 1970-1976 թվականներին՝ Բոլիվիայի ազգային, 1992-2008 թվականներին՝ Առլինգտոնի սիմֆոնիկ, իսկ 1993-2008 թվականներին՝ Ուիլյամսբուրգի կամերային նվագախմբերի գեղարվեստական ղեկավար և գլխավոր դիրիժոր։

Ռուբեն Վարդանյանը մահացել է 2008 թվականի մայիսի 8-ին Առլինգտոնում (ԱՄՆ)։

Կատեգորիա:Հայ դիրիժորներ
Մի ճաշարանում...

«**Մի ճաշարանում...**» (), խորհրդային երգիծական տիկնիկային անիմացիոն ֆիլմ մեծահասակների համար, որը նկարահանել է ռեժիսոր Գրիգորի Լոմիձեն 1957 թվականին։ Պատմում է հասարակական սննդի ոլորտում անկարգությունների և աչքակապության մասին.

Ֆիլմի ռեժիսորը՝ Գրիգորի Լոմիձեն, իր աշխատանքում առավելապես դիմել է թատերական տիկնիկների նկարահանմանը՝ կադր առ կադր նկարահանումներն օգտագործելով ավելի քիչ։

## Սյուժե
Ճաշարանի տնօրեն Մուրմիզինը, հոգալով միայն անձնական բարեկեցության մասին, ընդհանրապես չի հետևում իր հաստատությունում սպասարկման որակին։ Անսպասելի վերանայման օրը պարզվում է, որ ճաշարանում ընդհանրապես սնունդ չկա։ Ենթադրյալ «ռևիզորին» ստիպված են լինում կերակրել տնական կերակուրով, որը բերել է Մուրմիզինի կինը։ Սակայն արդյունքում պարզվում է, որ այցելուն ամենևին էլ ստուգող չէ, այլ հանրային վերահսկիչ։

## Դերերը հնչյունավորել են
* Նինա Տեր-Օսիպյան 
* Սերաֆիմ Անիկեև
* Յուրի Խրժանովսկի
* Լ. Տերեխինա
* Սեմյոն Սամոդուր
* Մարիա Միրոնովա
* Ն. Մերկուլովա
* Վ. Բախարև
* Լեոնիդ Պիրոգով
* Ա. Սախնովսկի
* Ա. Վոլգինա

## Նկարահանող խումբ
* Ռեժիսոր՝ Գրիգորի Լոմիձե
* Սցենարիստ՝ Յակով Զիսկինդ
* Բեմադրող նկարիչներ՝ Գրիգորի Կոզլով, Վալենտինա Վասիլենկո
* Նկարիչ՝ Գ. Միրոշկին
* Անիմատորներ՝ Իրինա Մազինգ, Ա. Զորին, Պ. Յակուշև, Լ. Մարտյանովա, Վ. Զակրժևսկի, Վ. Կուսով, Լ. Զվյագինա, Տ. Լիննիկ, Ն. Գժելսկի
* Օպերատոր՝ Յոզեֆ Գոլոմբ
* Ռեժիսոր՝ Նաթան Բիտման
* Կոմպոզիտոր՝ Էդուարդ Կոլմանովսկի
* Հնչյունային ռեժիսոր՝ Բորիս Ֆիլչիկով
* Մոնտաժող Վ. Եգորովա

## Ծանոթագրություններ

## Գրականություն
* 

## Արտաքին հղումներ
* 
* Образ советского чиновника в сатирических мультфильмах эпохи «Оттепели».
* Хрущёвская «оттепель» в мультипликации.

Կատեգորիա:1957 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ինդիգո (ֆիլմ)

**«Ինդիգո»** (), ռուսական ֆանտաստիկ թրիլլեր, որը նկարահանել է ռեժիսոր  Ռոման Պրիգունովը։ Պրեմիերան կայացել է 2008 թվականի մարտի 26-ին։

## Սյուժե
Արտաքինից սովորական դեռահասների ընկերախումբը հետաքրքրասեր աչքերից թաքնվում է մոսկովյան բարձրահարկ շենքի տանիքում։ Թաքնվել և միասին մնալը նրանց ստիպում է ընտրյալ լինել։ Նրանք ինդիգո են, ապագայի մարդիկ։ Նրանք զգում են վտանգը, հասկանում են կենդանիների լեզուն, կարդում են մտքերը և հիշում իրենց անցյալի կյանքը։ Նրանց յուրահատկությունը վախեցնում է ոմանց և հիացնում մյուսներին։ Նրանք հանգիստ չեն տալիս ծնողներին, ուսուցիչներին, բժիշկներին, մամուլին և ոստիկանությանը։

Ինդիգո երեխաների առաջնորդ Անդրեյ Կալյաևը ահազանգում է, երբ իր ընկերները սկսում են անհետանալ մեկը մյուսի հետևից։ Բացահայտելով խորհրդավոր և սարսափելի իրադարձությունների մանրամասները՝ Անդրեյը գալիս է այն եզրակացության, որ քաղաքում վերջերս կորած բոլոր դեռահասներն ինդիգո են։ Անհայտ ուժերն ունեն իրենց ծրագրերը։ Եվ նա, ով որս է հայտարարել ապագայի մարդկանց դեմ, գիտի, թե ինչպես գտնել դրանք։ Փրկվելու համար Անդրեյը, նրա ընկերուհին՝ Տանյան և նրանց ընկերները ստիպված կլինեն օգտագործել իրենց բոլոր ունակությունները։

## Դերերում
 
 
 
 
 
 
 
 
 
 
 
 
 
 
 
 

## Ֆիլմի վարձույթ
Ռուսաստանում ֆիլմը հավաքել է 4 675 200 դոլար։ Ֆիլմը դիտել է մոտ 641,2 հազար հանդիսատես։ 2009 թվականին ֆիլմը ստացել է «MTV-Ռուսաստան» մրցանակ։

Ֆիլմի մասին գրախոսների կարծիքը չափազանց բացասական է։ Ռուս և արտասահմանյան քննադատների գնահատականների ագրեգատորի տվյալներով՝ ներքին քննադատները ֆիլմը միջին հաշվով գնահատել են 100 միավորից 38, իսկ արտասահմանցիները՝ 100-ից 13։

## Ծանոթագրություններ

## Գրականություն
* 
* 

## Արտաքին հղումներ
* «Ինդիգո» ֆիլմը «Энциклопедия отечественного кино» կայքում

Կատեգորիա:2000-ականների ռուսերեն ֆիլմեր
Կատեգորիա:2008 ֆիլմեր
Կատեգորիա:Խորհրդային ֆիլմեր
Կատեգորիա:Ռուսական թրիլեր ֆիլմեր
Կատեգորիա:Ռուսական մարտաֆիլմեր
Կատեգորիա:Ֆիլմեր սուպերհերոսների մասին
Նունե Պողոսյան

**Նունե Էդուարդի Պողոսյան** (), հայ կիթառահար, մանկավարժ, պրոֆեսոր (2017)։ Կիթառահար, կոմպոզիտոր, մանկավարժ Էդուարդ Բադալյանի դուստրը, Ռուսաստանի Ազգերի պետական թատրոնի երաժշտական ղեկավար և դիրիժոր Արմեն Պողոսյանի կինը։

## Կենսագրություն
Նունե Պողոսյանը ծնվել է 1964 թվականի մայիսի 21-ին Երևանում։ 1976 թվականին ավարտել է Պյոտր Չայկովսկու անվան երաժշտական դպրոցի ջութակի բաժինը (դասատու՝ Ի. Մելիքյան), 1981 թվականին՝ Ձայնի պահպանման վոկալ-երգչախմբային մասնագիտական դպրոցը (էքստեռն), 1984 թվականին՝ «Հայհամերգի» էստրադային քոլեջը (դասատու՝ Ս. Պետրոսյան), իսկ 1985 թվականին՝ Ռ. Մելիքյանի անվան երաժշտական ուսումնարանը (դասատու՝ Է. Բադալյան)։ 1999 թվականին ավարտել է Երևանի պետական կոնսերվատորիայի կամերային երգեցողության (էքստեռն, Մարգարիտ Հարությունյանի դասարան), 2003 թվականին՝ կիթառի (էքստեռն) բաժինները։

Եղել է «Հայհամերգի» մենակատար։ Դասավանդել է (կիթառ) Երևանի Անուշավան Տեր-Ղևոնդյանի անվան, Սայաթ-Նովայի անվան երաժշտական դպրոցներում, 1999 թվականից՝ Երևանի պետական կոնսերվատորիայում (2012 թվականից՝ դոցենտ), 2003 թվականից՝ ՀՊՄՀ-ում։ 1996 թվականին Պյոտր Չայկովսկու անվան երաժշտական դպրոցում բացել է կիթառի դասարան։

«Հայ լար» կիթառահարների եռյակի հիմնադիր-գեղարվեստական ղեկավարն է։

Հեղինակել է դասական կիթառի դասավանդման ձեռնարկ (2014), «Դասական կիթառ» (2015), «Կիթառի և կիթառի կատարողական արվեստի պատմություն» (2017) դասագրքեր։ Կիթառի համար գրել է թեմա և վարիացիաներ, 6 էտյուդ, 9 պիես, 5 անսամբլային ստեղծագործություն, կատարել 14 մշակում (նաև անսամբլային)։ Երկացանկում ընդգրկված են Յ. Ս. Բախի, Լ. Վայսի, Ֆ. Սոռի, Ի. Ալբենիսի, Ա. Լաուրոյի, Է. Վիլլա-Լոբոսի, Ա. Մ. Իվանով-Կրամսկոյի և ուրիշների գործերից։

Կատեգորիա:Հայ կիթառահարներ
Կատեգորիա:Հայ մանկավարժներ
Կատեգորիա:Հայ պրոֆեսորներ
Կատեգորիա:Հայ կոմպոզիտորներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ